Guvernul mai are de lucru dacă vrea să scoată țara din noroaie. Un tractor folosit pe post de dric a rămas înglodat, cu tot cu răposat, pe drumul spre un cimitir din judeţul Vaslui.

Chiar şi cu lanţuri pe roţi, tractorul tot nu a putut să răzbească prin noroiul din satul Păun. Oamenii din cortegiul funerar au pus şi ei umărul, şi doar aşa dricul improvizat a putut să ajungă la destinaţie.

Drumul cu pricina este de pământ şi nu a fost niciodată măcar pietruit.

Sătui să meargă prin glod, localnicii au organizat şi câteva proteste, dar în zadar. Acum, primarul anunţă că a cumpărat pietriş şi aşteaptă să facă mai cald ca să repare uliţa.

Astăzi, premierul Viorica Dăncilă a declarat că, prin intermediul programelor PNDL, a fost scoasă ţara din noroaie şi că din cele aproape 12.700 de investiţii peste 10.000 au fost în mediul rural.

Citește și Şoferii spun că este "cel mai nenorocit drum din România": "Plângi lângă dânsul”